Diari Oficial de la Generalitat Valenciana


Sumari del DOGV 6493, del 01-04-2011 (2011/3868)

ORDE 9/2011, de 8 de març, de la Conselleria de Justícia i Administracions Públiques, per la qual es convoca un concurs per a la concessió dels premis als Millors Projectes Europeus de la Comunitat Valenciana 2011.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6493

Data del DOGV
:   01-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3868


Data del document
:   08-03-2011

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * distinció honorífica

ORDE 9/2011, de 8 de març, de la Conselleria de Justícia i Administracions Públiques, per la qual es convoca un concurs per a la concessió dels premis als Millors Projectes Europeus de la Comunitat Valenciana 2011. [2011/3868]
La Comunitat Valenciana s'ha constituït en els últims anys com un paradigma en la utilització eficaç dels fons europeus i, en especial, dels fons estructurals. En esta tasca, la Generalitat s'ha vist acompanyada, sobretot en els últims anys, per una decidida aposta en la participació en els més diversos programes europeus d'altres organismes i institucions.
Estos projectes desplegats pels organismes i institucions valencianes en col·laboració amb els socis de la resta d'Europa han possibilitat no només el desplegament de la regió, sinó també la creació de xarxes de cooperació europea entre els seus participants.
En el marc de les noves perspectives financeres 2007-2013, esta participació constituïx una sòlida base per a futurs projectes en el camp del medi ambient, la innovació i el desenvolupament, i el coneixement, per a fer de la Comunitat Valenciana una regió més productiva i competitiva.
Per este motiu, i amb l'objecte de recolzar la participació en els programes europeus, que tants beneficis comporta per al conjunt de la Comunitat Valenciana, es considera convenient continuar amb la iniciativa llançada l'any 2006, mitjançant la concessió dels premis als millors projectes europeus de la Comunitat Valenciana 2011, en els àmbits de la innovació, el medi ambient i el desenvolupament del coneixement.
L'anterior actuació està recollida en els objectius i activitats del programa 112.40, Accions Formatives, Divulgatives i d'Intercanvi d'Experiències. I hi ha suficient consignació pressupostària en la Llei de Pressupostos de la Generalitat per a l'exercici 2011.
Així, d'acord amb el que establix la Llei 38/2003, de 17 de novembre, General de Subvencions, i el Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991,
ORDENE
Primer
Convocar el concurs per a concedir els premis Millors Projectes Europeus de la Comunitat Valenciana 2011, i aprovar les bases per les quals es regula esta convocatòria, les quals s'inclouen com a annex I d'esta orde.
Segon
Els premis concedits en virtut d'esta convocatòria seran sufragats amb càrrec a l'aplicació pressupostària 07 04 01, programa 112.40, Relacions Externes, línia codi comptable T1812000, dels pressupostos de la Generalitat per a l'any 2011, en els termes que preveu la base 9 de l'annex I d'esta orde, amb un muntant total màxim de quinze mil euros (15.000 €).
Tercer
De conformitat amb el que disposa l'article 3.3 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, es fa constar que els premis convocats en la present Orde tenen el caràcter d'ajudes de minimis i, com a tals, no requerixen de la notificació a la Comissió Europea, en atenció a les atribucions concedides pel Reglament (CE) de la Comissió núm. 1998/2006, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis (DOUE L 379/5 de 28.12.2006).
De conformitat amb l'article 2.2 de l'esmentat Reglament (CE) núm. 1998/2006, l'ajuda total de minimis concedida a una empresa determinada no serà superior a 200.000 euros, o a 100.000 euros si es tracta d'una empresa que opere en el sector del transport per carretera, durant qualsevol període de tres exercicis fiscals.
Contra la present orde, que posa fi a la via administrativa, podran les persones interessades interposar, potestativament, recurs de reposició davant del mateix òrgan que l'ha dictat, en el termini d'un mes, comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, excepte en els casos a què es referix l'article 44 de la Llei 29/1998, de la Jurisdicció Contenciosa Administrativa, o bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
València, 8 de març de 2011
El conseller d'Indústria, Comerç i Innovació
i vicepresident primer del Consell,
p. d. (Resolució de 30.07.2010, DOCV de 02.08.2010),
VICENTE RAMBLA MOMPLET
ANNEX I
Bases de la convocatòria del concurs per a concedir els premis Millors Projectes Europeus de la Comunitat Valenciana 2011
Base 1. Objecte
Constituïx l'objecte d'estes bases la regulació del concurs per a concedir els premis Millors Projectes Europeus de la Comunitat Valenciana 2011, a fi d'incentivar la participació de les organitzacions, institucions i associacions valencianes, en el futur, i per a premiar l'esforç d'estes, en el present, en l'àmbit dels projectes europeus.
Base 2. Modalitats i premis
En la present convocatòria s'establixen les següents modalitats i premis:
- Millor projecte mediambiental 2011: projecte europeu que desplega i promou les iniciatives de gestió de residus, el reciclatge, i altres matèries relacionades amb el medi ambient. Premi únic de cinc mil euros.
- Millor projecte per al desenvolupament del coneixement 2011: projecte europeu que incentiva la formació de qualsevol organisme, ens o cos de la Comunitat Valenciana així com el seu desplegament educatiu. Premi únic de cinc mil euros.
- Millor projecte d'innovació 2011: projecte europeu que millora els àmbits d'innovació i desenvolupament en qualsevol camp econòmic i social de la Comunitat Valenciana. Premi únic de cinc mil euros.
Base 3. Possibles sol·licitants
Podran presentar-se a esta convocatòria les organitzacions, associacions, fundacions, entitats públiques i privades de la Comunitat Valenciana, participants en projectes europeus executats a la Comunitat Valenciana o l'execució dels quals estiga relacionada estretament amb esta.
Als efectes d'esta convocatòria, s'entén com a participant en un projecte europeu la persona jurídica (organització, associació, entitat, organisme o fundació) que haja sigut beneficiària directa de la subvenció europea destinada al projecte corresponent, com a soci o líder.
S'admetran únicament els projectes europeus finalitzats o executats en més d'un 80% en data la publicació de les presents bases.
Base 4. Criteris de valoració
Les sol·licituds seran baremades d'acord amb els criteris i ponderació següents:

Base 5. Presentació de la sol·licitud i altres documents
1. El formulari de sol·licitud, que figura com annex II a la present orde, estarà, igualment, disponible en el web de la Direcció General de Relacions Externes, en l'adreça següent: .
El formulari de sol·licitud firmat pel titular, o pel representant legal, anirà acompanyat dels documents següents:
a. Memòria descriptiva del projecte (original i dues còpies) redactada en qualsevol de les dues llengües oficials de la Comunitat Valenciana, amb un màxim de 10 folis, on es reflectisquen les dades següents: organització líder del projecte, associacions o organitzacions participants, justificació, objectius, activitats realitzades, resultats obtinguts. S'adjuntarà esta memòria també en suport informàtic (format Word). El format que s'utilitze haurà de facilitar la possible difusió o publicació.
b. Documentació que acredite la personalitat del sol·licitant: estatuts vigents registrats i poders de representació.
c. Documentació acreditativa de les activitats realitzades que permeta valorar la candidatura i, en especial, el grau d'execució del projecte.
d. Acreditació de no incórrer en cap de les circumstàncies arreplegades en l'article 13 apartats 2 i 3 de la Llei 38/2003, de 17 de novembre, General de Subvencions, realitzada mitjançant una declaració responsable, o a través de qualsevol dels mitjans establits en l'article 13.7 de dita llei i articles concordants del seu Reglament, aprovat pel Reial Decret 887/2006, de 21 de juliol.
e. Declaració responsable del sol·licitant sobre altres ajudes de minimis que li hagen sigut concedides en l'exercici fiscal corrent i en els dos exercicis anteriors, de conformitat amb el que exigix l'article 3.1 del Reglament (CE) de la Comissió núm. 1998/2006.
f. Declaració responsable del sol·licitant sobre altres ajudes rebudes per als mateixos costos subvencionables, a fi de comprovar que no se superen els límits mencionats en l'article 2.5 del Reglament (CE) de la Comissió núm. 1998/2006.
g. Declaració responsable del sol·licitant sobre el compliment de la normativa sobre integració laboral de persones amb discapacitat, d'acord amb el que establix el Decret 279/2004, de 17 de desembre, pel qual es regulen mesures en els procediments de contractació administrativa i de concessió de subvencions per a el foment de l'ocupació de les persones amb discapacitat.
2. Sense perjuí del que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones sol·licitants que vulguen participar en la present convocatòria de premis hauran de presentar la seua sol·licitud, i la documentació a què es referix l'apartat anterior, preferentment en el Registre General de la Conselleria de Justícia i Administracions Públiques, ubicat al carrer Sant Calze, número 2, 46879 de València.
Base 6. Termini de presentació
El termini de presentació de sol·licituds serà de 2 mesos a partir de l'endemà a la publicació de la present convocatòria en el Diari Oficial de la Comunitat Valenciana.
Base 7. Resolució del concurs
1. Per a la resolució del concurs es constituirà un jurat integrat per les persones següents:
- President: el secretari autonòmic de Relacions amb l'Estat i amb la Unió Europea, o persona en qui designe.
- Vocal: el director general de Relacions Externes, o persona que designe.
- Vocal: el director general de la Delegació de la Comunitat Valenciana a Brussel·les, o persona en qui designe.
- Secretari: un funcionari de la Secretaria Autonòmica de Relacions amb l'Estat i amb la Unió Europea, qui actuarà amb veu però sense vot.
2. El jurat examinarà els treballs preseleccionats i formularà la seua proposta. Podrà sol·licitar documentació addicional per a una millor valoració dels projectes. Així mateix, el jurat podrà declarar deserts els premis.
3. El funcionament del jurat haurà d'adaptar-se al que establixen les presents bases així com a les regles contingudes en el capítol II del títol III de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. La competència per a resoldre la present convocatòria correspon a la consellera de Justícia i Administracions Públiques, a proposta del jurat.
5. El termini per a resoldre i notificar serà de sis mesos des de la data de la publicació en el Diari Oficial de la Comunitat Valenciana de la present orde. Transcorregut este termini sense que s'haja produït resolució expressa, els participants podran entendre que el seu projecte no ha sigut premiat.
6. La resolució per la qual siguen concedits els premis serà comunicada a les persones interessades i publicada en el Diari Oficial de la Comunitat Valenciana.
Base 8. Dotació dels premis
Cada una de les modalitats d'estos premis està dotada amb un premi únic de cinc mil euros (5.000 €), premi que tindrà el caràcter d'ajuda de minimis regulada en el Reglament (CE) de la Comissió núm. 1998/2006.
Base 9. Obligacions dels premiats
Els premiats hauran de presentar, en el termini dels deu hàbils següents a la publicació de la resolució de concessió de premis en el DOCV, als efectes de poder efectuar l'abonament del corresponent premi, la documentació següent:
a) Fitxa de manteniment de tercers segons el model normalitzat, en la qual constarà el compte bancari en què s'haja de rebre la transferència.
b) Acreditació de la titularitat del compte bancari que s'assenyala en la fitxa de manteniment de tercers.
Sense perjuí de l'anterior, els premiats hauran de complir les obligacions previstes en l'article 14 de la Llei 38/2003, de 17 de novembre, General de Subvencions, i concordants del seu reglament.
Base 10. Publicitat de les actuacions
La concessió dels premis serà publicada en el DOCV, sense perjuí de poder utilitzar qualsevol altre mitjà de publicitat que es considere oportú, d'acord amb el que preveu l'article 18 de la llei General de Subvencions.
D'altra banda, els premiats hauran de donar l'adequada publicitat al caràcter públic del premi rebut, comprometent-se a fer publicitat de la seua condició de premiats en capçaleres, anuncis i memòries, així com en qualsevol altra publicació o difusió de l'activitat objecte del premi, especificant l'any en què van ser premiats.
Base 11. Acceptació de les bases
La participació en el concurs suposa l'acceptació total de les bases presents.